**GUVERNUL ROMÂNIEI**

 **HOTĂRÂRE**

pentru modificareaart.6 alin. (1) și alin. (3) dinHotărârea Guvernului nr. 834/1991 privind stabilirea și evaluarea unor terenuri deținute de societățile comerciale cu capital de stat, cu modificările şi completările ulterioareși art.143 din Hotărârea Guvernului nr. 577/2002 privind aprobarea Normelor metodologice de aplicare a Ordonanței de urgență a Guvernului nr. 88/1997 privind privatizarea societăților comerciale, cu modificările și completările ulterioare, și a Legii nr. 137/2002 privind unele

 măsuri pentru accelerarea privatizării

 În temeiul art. 108 din Constituţia României, republicatã,

Guvernul României adoptã prezenta hotãrâre.

**Art.I** Alineatele (1) și (3) ale articolului 6 din Hotărârea Guvernului nr. 834/1991 privind stabilirea și evaluarea unor terenuri deținute de societățile comerciale cu capital de stat, cu modificările și completările ulterioare , publicată în Monitorul Oficial al României, Partea I, nr.259 din 20 decembrie 1991 se modifică și va avea următorul cuprins :

” **(1)** Terenurile stabilite potrivit art.1 se evaluează la valoarea justă determinată pe baza rapoartelor de evaluare întocmite, conform standardelor în vigoare, de experti autorizaţi conform legii, desemnati în conformitate cu prevederile alin. (1) al art. 38 coroborat cu 39 şi 215 din Legea societăţilor nr. 31/1990, republicată, cu modificările şi completările ulterioare.

 **(3)** Majorarea capitalului social cu aportul în natură al statului reprezentând terenuri pentru care s-au obținut certificate de atestare a dreptului de proprietate se efectuează la valoarea justă determinată prin raport de evaluare întocmit, conform standardelor în vigoare, de experti autorizaţi, atestaţi conform legii, desemnati în conformitate cu prevederile alin. (1), cu cel mult 60 zile înainte de data convocării adunării generale a acționarilor pentru aprobarea majorării capitalului social.”

**Art.II**. Articolul 143 din Hotărârea Guvernului nr. 577/2002 privind aprobarea Normelor metodologice de aplicare a Ordonanței de urgență a Guvernului nr. 88/1997 privind privatizarea societăților comerciale, cu modificările și completările ulterioare, și a Legii nr. 137/2002 privind unele măsuri pentru accelerarea privatizării publicată în Monitorul Oficial al României, Partea I, nr.434 din 21 iunie 2002 se modifică și va avea următorul cuprins :

”**Art.143**-Valoarea cu care se majorează capitalul social este valoarea justă determinată prin raport de evaluare întocmit, conform standardelor în vigoare, de experti autorizaţi conform legii, cu cel mult 60 zile înainte de data convocării adunării generale a acționarilor pentru aprobarea majorării capitalului social.”

**PRIM-MINISTRU**

 **Viorica-Vasilica DĂNCILĂ**